b'\n_START_ARTICLE_\nPjotr Sedov\n_START_PARAGRAPH_\nPjotr Sedov (ven. \xd0\x9f\xd1\x91\xd1\x82\xd1\x80 \xd0\xa1\xd0\xb5\xd0\xb4\xd0\xbe\xd0\xb2, s. 24. elokuuta 1990) on ven\xc3\xa4l\xc3\xa4inen maastohiiht\xc3\xa4j\xc3\xa4._NEWLINE_Vuoden 2008 nuorten MM-kilpailuissa h\xc3\xa4n voitti kultaa viestiss\xc3\xa4 ja sijoittui toiseksi 20 kilometrin vapaan tyylin yhteisl\xc3\xa4ht\xc3\xb6kilpailussa. Vuonna 2009 h\xc3\xa4n voitti kultaa 20 kilometrin yhdistelm\xc3\xa4kilpailussa ja 10 kilometrin vapaan tyylin kilpailussa sek\xc3\xa4 viestiss\xc3\xa4. Vuoden 2010 nuorten MM-kilpailuissa h\xc3\xa4n voitti yhdistelm\xc3\xa4kilpailun, sijoittui 10 kilometrin perinteisen tyylin kilpailussa kolmanneksi ja viestiss\xc3\xa4 toiseksi._NEWLINE_Hiihdon maailmancupin osakilpailuun h\xc3\xa4n osallistui ensimm\xc3\xa4isen kerran Lahdessa maaliskuussa 2009, jossa h\xc3\xa4n sijoittui kymmenenneksi vapaan tyylin 15 kilometrill\xc3\xa4. H\xc3\xa4n voitti 30 kilometrin yhdistelm\xc3\xa4kilpailun Pyeongchangissa helmikuussa 2017. T\xc3\xa4t\xc3\xa4 ennen h\xc3\xa4nen paras sijoituksensa maailmancupissa oli viides sija, jonka h\xc3\xa4n oli saavuttanut 15 kilometrin vapaan tyylin kilpailussa J\xc3\xa4llivaarassa marraskuussa 2010 sek\xc3\xa4 kolme kertaa kaudella kaudella 2011\xe2\x80\x932012. Maailmancupin finaalitapahtumassa Falunissa maaliskuussa 2012 h\xc3\xa4n oli nopein viimeisell\xc3\xa4 osuudella.'